Sevenet gant ur strollad luc’hskeudennerien eus Klub foto IUT Gwened diwar-benn produerien bio a Vro-Gwened - Eus an 8 a viz Meurzh betek an 8 a viz Ebrel.
Aozet da geñver Mizvezh ar brezhoneg
Lusket gant ur memez entan, pevar luc’hskeudenner o deus kroget en ur raktres brav : reiñ ton d’un toullad peizanted a ra boued er vro gant doareoù bio, artizanel.
Abaoe daou vloaz dija emañ Catherine, Joëlle, Marc ha Jérôme, bep a gamera ganto war o skoaz, o vont a-dreuz hag a-hed Bro-Gwened, o luc’hskeudenniñ ar broduerien breizhat-se. Yaouank int peurliesañ ; dibabet o deus pellaat eus labour-douar askoridik.
Legumajerien, saverien-loened, formajerien, peizanted-varaerien, labourerien-douar, bresourien, kement a youl ganto da ginnig doareoù all da anezidi Bro-Gwened.
Amañ eo, a-hed ar fotoioù-se, hon eus merzet e vankomp kalz d’ar saverien-loened-se, d’ar merc’hed ha d’ar baotred a bleg o c’hein evit lakaat hol legumaj da greskiñ en ur zoujañ d’hon douar ken kaer, hag en ur zoujañ d’hon yec’hed hag d’an holl re a zo o labour kutuilhañ, eostiñ, bresañ bier. Banneoù natur a brofont deomp rak sec’hed bras hon eus anezhi.
Gant ma kavoc’h en hor fotoioù un darn bihan eus ar pezh hon eus desket, eus ar pezh hon eus bevet hag a vevomp c’hoazh gant ar broduerien-se. Gant ma voc’h kelaouet, dedennet, lakaet da vousc’hoarzin pe da soñjal, laouenaet, ha roet c’hoant deoc’h “cheñch meziant”… ma n’eo ket graet dija.
Eus ar Meurzh 8 a viz Meurzh betek ar Gwener 8 a viz Ebrel 2022
Eus ar Meurzh d’ar Gwener, adalek 2e betek 5e gm ha d’ar Sadorn adalek 10e betek 12e30 hag adalek 2e betek 5e gm.